谢兆申

谢兆申（），字耳伯，別號太戈山樵。福建邵武人。

 生平 
生卒年不詳。萬曆年間贡生，官居山西司后布政。与汤显祖、钟惺、谭元春有交游。寫文章晦涩难懂，喜歡結交異人，購買異書。藏書近六萬卷，多秘册珍本。《靜志居詩話》卷十八載：“晉江黄明立序《耳伯集》，稱其喜交異人，購異書，撫異聞。自墳、典、丘、索，經、緯、流、略，稗官璅語，靡不甄錄。交游既廣，囊中裝半以传佛，半以市書。”徐（火勃）《笔精》卷六《书城》記：“予友邵武谢兆申好书画，尽整家资而买攻籍。兀坐一室，四面皆书，仅容一身。予与谢君极称臭味交，谢君藏蓄凡五六万卷，又多秘册，合八郡一州未有能胜之者，不独古人书城、书窟、书仓、书岩为奇耳”。好出游，晚年客死麻城（今属湖北）。其書留僧舍中，散失殆盡。有文集十六卷、诗集八卷。

 参考资料 

 钱谦益，《初学集》卷八十一《追亡友谢耳伯疏》。

category:明朝藏書家